Document ID: /fineweb-2-swissfilter-quality_10-filterrobots/filtered/01308.jsonl.gz/456

E-Diaspora
“Duaje ose lëre”, ekspozitë e Mentor Ejupit Toro në Hamburg
Hapja e ekspozitës bëhet të premten me 21.04 dhe do të qëndrojë e hapur për publikun deri me 14 Maj 2017
Pas ekspozitës kushtuar Nënë Terezës vitin e kaluar, artisti me prejardhje nga Prishtina vjen para artdashësve europianë me ekspozitën e radhës „Love it or leave it“. Kësaj radhe është përzgjedhur hoteli privat „Lindtner“ në Hamburg, si qendër e Rotary Club njëherësh qendër e artit bashkëkohor ndërkombëtar. Ai, me vite të tëra njihej edhe si rezidenca e artistit me përmasa ndërkombëtare Kamendy i cili ka ndërruar jetë para dy vitesh.
Të premten më 21 Prill nga ora 19:00 do të hapet ekspozita e Mentor A.Ejupi Toro si fillim i ri i traditës së këtij hoteli me dashuri të veçantë ndaj artistëve ndërkombëtarë.
„Duaje ose lëre“ është një ekspozitë me 20 piktura të punuara në formate të mëdha në teknikën e vajit në kanavac. Motivet e punëve janë të bazuara në historinë qindra vjeçare të qytezës që deri para Luftës së Dytë Botërore i takonte Mbretërisë së Hanoverit dhe se me ligjin e nazistëve iu bashkëngjit metropolit 2 milionësh, Hamburgut, bashkisë së të cilit i takon edhe sot e asaj dite.
Ky titull i është vënë ekspozitës nga ana e Toros si shenjë proteste apo si dashuri-urrejtje ndaj situatës aktuale, si asaj politike dhe sociale po ashtu në veçanti në shenjë të planifikimit të hapësirës dhe jetës urbane.
„Kur shoh fotografitë e paraluftës dhe i krahasoj me gjendjen aktuale të qytetit tim ku jetoj që 24 vite, më vjen të eksplodoj nga zemërimi“ -shprehet Toro ; duke vazhduar “nuk ka bërë lufta dëme sa kanë bërë drejtuesit e planifikimit urban dhe arkitektët me shije depresive“. Kështu u shpreh artisti nga Kosova sot në konferencën e shtypit në Hamburg.
Foto: Niels Kreller
Biografi e shkurtë:
- Emri e mbiemriMentor Ejupi
- Prejardhja:Prishtinë
- Vendi ku vepron:Hamburg, Gjermani
- Profesioni:Piktor
Të tjera nga E-Diaspora
E-Diaspora
-
Gruaja rrah burrin në Tiranë Burri ka kërkuar mbrojtje nga policia, pasi gruaja e tij dy vjet më e madhe ka...
-
Vjenë, Austri
E vret serbin se i bën kompliment partneres së tij: Policia ende në kërkim të kosovarit
-
Lindau, Gjermani
Ngacmon udhëtarët e anijes: Vetëzbulohet kosovari i paraqitur si slloven
-
Lozanë
QSHIKR dënon aktin terrorist në Barcelonë
-
VIDEO
Kur të humb durimi nga pritjet e gjata në kufirin Serbi-Kroaci
Jeta në Zvicër
-
Mishi në Zvicër, deri 4 herë më i shtrenjtë se në Gjermani! Konkretisht: Një kilogram kofshë pulash në Zvicër kushton afër 12 franga ndërsa në Gjermani, vetëm...
-
Dyfishohet numri i fëmijëve nëpër kopshte në Zvicër
-
Zvicër
Të huajt paguajnë më shumë se zviceranët për sigurimin e makinave!
-
Hajnat sulmojnë Konsullatën e Kosovës në Cyrih
-
Noah dhe Mia, emrat më të preferuar të zviceranëve